**ΔΕΛΤΙΟ ΤΥΠΟΥ**

**Έρευνα για τις επιπτώσεις του εγκλεισμού από τον COVID-19 στην υγεία μας**

*Aπό το* ***Πανεπιστήμιο Ιωαννίνων,*** *σε συνεργασία με το* ***Πανεπιστήμιο Rovira i Virgili (URV)*** *και το* ***Ερευνητικό Ινστιτούτο Sanitaria Pere Virgili (IISPV) της Ισπανίας***

O COVID-19 μας έφερε αντιμέτωπους με μια εξαιρετικά δύσκολη και πιεστική νέα πραγματικότητα.

Ο εγκλεισμός, οι μικρές και μεγάλες απώλειες, ο φόβος της ασθένειας και του θανάτου, η παρατεταμένη αβεβαιότητα, δοκιμάζουν τις ψυχολογικές και σωματικές μας αντοχές.

Σε αυτό το πλαίσιο, είναι σημαντικό να εξεταστούν τα στοιχεία σχετικά με τον αντίκτυπο της πανδημίας. Μια τέτοια έρευνα για τις επιπτώσεις του εγκλεισμού από τον COVID-19 στην υγεία μας, υλοποιείται από το **Πανεπιστήμιο Ιωαννίνων** σε συνεργασία με το **Πανεπιστήμιο Rovira i Virgili (URV)** και το **Ερευνητικό Ινστιτούτο Sanitaria Pere Virgili (IISPV) της Ισπανίας**.

Η έρευνα στοχεύει στην αξιολόγηση του αντίκτυπου που μπορεί να έχει ο εγκλεισμός στο βάρος μας, τις διατροφικές μας συνήθειες, τη συμπεριφορά, τις αλλαγές του ύπνου και της διάθεσης. Η συμμετοχή σας είναι εξαιρετικά σημαντική για την επαρκή αξιολόγηση των επιπτώσεων στην υγεία του πληθυσμού και για τη διενέργεια μεταγενέστερης ανάλυσης για κίνδυνο καρδιομεταβολικών παθήσεων.

Η συμμετοχή στην έρευνα είναι **απλή, ανώνυμη** και δεν θα χρειαστούν περισσότερα από 20 λεπτά για να ολοκληρωθεί.

Τα αποτελέσματά της θα συγκριθούν με δεδομένα που λαμβάνονται σε άλλες ευρωπαϊκές χώρες, επιτρέποντας έτσι την αξιολόγηση των επιπτώσεων που μπορεί να έχουν οι διάφορες στρατηγικές εγκλεισμού που υιοθετούνται σε κάθε χώρα στην υγεία του πληθυσμού.

**Το ερωτηματολόγιο της μελέτης βρίσκεται στον σύνδεσμο: https://forms.gle/ZwzVWMwiqLBnLFha6**